gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4125, del 12-11-2001 (2001/10652)

Informació pública per a autorització administrativa, declaració en concret d'utilitat pública i declaració d'impacte ambiental de la instal·lació elèctrica als termes municipals de Borriol i Sant Joan de Moró (Castelló). Exp.: ATLINE/2001/269, núm. projecte d'Iberdrola 233/01.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4125

Data del DOGV
:   12-11-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/10409


Organisme emissor
:   Conselleria d'Indústria i Comerç

Tipus de document
:   Anunci

Informació pública per a autorització administrativa, declaració en concret d'utilitat pública i declaració d'impacte ambiental de la instal·lació elèctrica als termes municipals de Borriol i Sant Joan de Moró (Castelló). Exp.: ATLINE/2001/269, núm. projecte d'Iberdrola 233/01. [2001/X10690]
  
Als efectes de la Llei 54/1997, de 27 de novembre (BOE de 28 de novembre de 1997); el Reial Decret 1.955/2000, d'1 de desembre de 2000; la Llei 2/1989, de 3 de març de la Generalitat Valenciana d'Impacte Ambiental (DOGV de 8 de març de 1989); i el Reial Decret 162/1990, de 15 d'octubre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, se sotmet a informació pública la següent instal·lació elèctrica:
  
a) Peticionari: Iberdrola Distribución Eléctrica, SAU.
  
b) Finalitat de la instal·lació: la finalitat del present projecte és millorar i ampliar la xarxa de MT de distribució d'energia elèctrica per a subministrar un servei elèctric regular, ateses les previsions d'expansió del territori afecte a l'esmentada instal·lació.
  
c) Lloc on s'establirà la instal·lació: la instal·lació que es projecta queda emplaçada en zona A, a la província de Castelló, i concretament als termes municipals de Borriol i de Sant Joan de Moró.
  
d) Característiques principals: línia aèria trifàsica a 20 kV D.C. LA-110, des de ST Sant Joan de Moró fins a futur polígon industrial sector ZI-1, entre els termes municipals de Borriol i Sant Joan de Moró (Castelló).
  
e) Tipus: projecte tipus 1451/0106/1 tipus 2A-110.
  
f) Pressupost: 09.229.550 PTA.
  
Igualment, se sotmet a informació pública la relació d'interessats, béns i drets afectats per l'execució de l'esmentada instal·lació elèctrica.
  
Cosa que es publica perquè puga ser examinat l'expedient esmentat en aquest Servei Territorial d'Indústria i Energia de Castelló, c/ Cavallers, 8, telèfon 156 458 307, i perquè puguen formular-se les al·legacions que s'estimen oportunes en el termini de trenta dies comptats a partir de l'endemà de la publicació d'aquest anunci.
Diari Oficial de la Generalitat Valenciana


Sumari del DOGV 4049, del 24-07-2001 (2001/6817)

Informació pública del programa d'actuació integrada del sector urbanitzable residencial d'ampliació del nucli urbà-zona de llevant.
------------------------------------------------------------------------------------------------------------------------------------

### Dades del document

Número de DOGV
:   4049

Data del DOGV
:   24-07-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/6817


Organisme emissor
:   Ajuntament de Catral

Tipus de document
:   Anunci

Informació pública del programa d'actuació integrada del sector urbanitzable residencial d'ampliació del nucli urbà-zona de llevant. [2001/Q6817]
  
De conformitat amb l'article 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, he dictat la següent:
  
Resolució de l'Alcaldia 13/2001.
  
Vist el programa d'actuació integrada del sector urbanitzable residencial d'ampliació del nucli urbà-zona de llevant, així com els projectes d'urbanització i reparcel·lació d'aquest, redactats d'ofici per Martínez-Campillo & Ros, Urbanistas, en concret pels arquitectes Antonio Cutillas Murcia i Vicente Rodríguez Pertusa, per la qual cosa de conformitat amb l'article 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i en exercici de les funcions que em són pròpies i en especial de l'article 21.j i r) de la Llei 7/1985, de 2 d'abril, Reguladora de les Bases de Règim Local, resolc:
  
Primer
  
Sotmetre a informació pública pel període de 20 dies el programa a què es fa referència i els seus projectes de reparcel·lació i urbanització, amb la inserció d'anuncis en un diari de màxima difusió de la província i en el Diari Oficial de la Generalitat Valenciana.
  
Segon
  
Sol·licitar un certificat registral de domini i càrregues al Registre de la Propietat de Dolores, amb expressió del motiu d'aquesta.
  
Tercer
  
Transcorregut el termini d'exposició pública, si apareixen titulars registrals no tinguts en compte per a elaborar el projecte que s'exposa al públic, se'ls donarà audiència per 10 dies abans de l'aprovació definitiva.
  
Quart
  
Que s'emeta un informe per l'arquitecte municipal i pel secretari de la corporació.
  
Cinqué
  
Comunicar als propietaris aquesta resolució, amb informació expressa del resultat del projecte de reparcel·lació i de les característiques del projecte d'urbanització, en allò que afecte a cada u, i advertir-los que, durant el període d'informació pública, s'hi podran formular tant al·legacions com alternatives tècniques.
  
Sisé
  
Amb el resultat de l'exposició al públic i una vegada complet l'expedient, eleveu-lo al Ple de l'Ajuntament per a l'aprovació definitiva.
  
Cosa que es fa pública perquè se'n prenga coneixement.
Diari Oficial de la Generalitat Valenciana


Sumari del DOGV 4026, del 21-06-2001 (2001/5975)

Informació pública del projecte d'urbanització modificat número 1 del sector Horteta.
-------------------------------------------------------------------------------------

### Dades del document

Número de DOGV
:   4026

Data del DOGV
:   21-06-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/5975


Organisme emissor
:   Ajuntament de Catarroja

Tipus de document
:   Anunci

Informació pública del projecte d'urbanització modificat número 1 del sector Horteta. [2001/Q5975]
  
L'Ajuntament en Ple, en la sessió de data 31 de maig de 2001, ha acordat aprovar el projecte d'urbanització modificat número 1 del sector Horteta, que ascendeix a un pressupost de 828.359.315 pessetes.
  
Cosa que es publica en virtut del que s'estableix en l'article 53 de la Llei Reguladora de l'Activitat Urbanística, en relació amb els articles 44 i següents del mateix text legal.
Diari Oficial de la Generalitat Valenciana


Sumari del DOGV 3923, del 23-01-2001 (2001/338)

Informació pública de l'alternativa tècnica del programa d'actuació integrada de la unitat d'execució núm. 13 de Benicàssim (Castelló).
---------------------------------------------------------------------------------------------------------------------------------------

### Dades del document

Número de DOGV
:   3923

Data del DOGV
:   23-01-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/338


Organisme emissor
:   Calviga, SA

Tipus de document
:   Anunci

Informació pública de l'alternativa tècnica del programa d'actuació integrada de la unitat d'execució núm. 13 de Benicàssim (Castelló). [2001/X338]
  
La mercantil Calviga, SA, ha formulat alternativa tècnica de programa d'actuació integrada de la unitat d'execució núm. 13 de Benicàssim, que conté memòria del programa, pla de reforma interior que conté annex d'homologació i projecte d'urbanització (documentació parcial), a l'empara del que preveuen els articles 45 i 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2.394, de 24 de novembre de 1994).
  
En aplicació del que estableix l'article 48.1.C) de la llei esmentada, se sotmeten els documents a informació pública pel termini de 20 dies hàbils a partir de l'endemà de la publicació d'aquest anunci en el Diari Oficial de la Generalitat Valenciana, durant el qual els interessats podran formular al·legacions i/o alternatives tècniques que al seus drets convinguen i que seran presentades davant del Registre General de l'Ajuntament de Benicàssim.
  
En el mateix termini de 20 dies, qualsevol:
  
a) Podrà consultar els documents protocol·litzats a la notaria de la senyora María Jesús Sanmartín Argos, a l'avinguda de Castelló núm. 54, de Benicàssim.
  
b) Podrà comparèixer a l'esmentada Notaria per a obtenir còpia de l'acta de protocol·lització dels projectes o sol·licitar que aquests li siguen exhibits.
  
c) Podrà consultar tant l'esmentada documentació, així com l'expedient administratiu (registre d'entrada núm. 16.052, de 21 de desembre de 2.000), a l'Ajuntament de Benicàssim, els dies hàbils en horari d'atenció al públic.
  
Alhora, mitjançant aquest anunci, d'acord a lo previst en el segon paràgraf de l'article 48, relacionat amb l'article 46, quart i quint paràgrafs de la Llei 6/1994, es posa en coneixement dels interessats que el termini de cinc dies hàbils per a presentar les proposicions juridicoeconòmiques comença el dia hàbil següent a l'acabament del termini de vint dies abans assenyalats. Les proposicions juridicoeconòmiques es presentaran també al Registre General de l'Ajuntament de Benicàssim.
  
La publicació del present anunci, de confomitat amb allò disposat en l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, serveix al mateix temps de notificació als titulars de parcel·les als que no es puga notificar, i en concret als següents:
  
Ref. cadastral Titular
  
7558002 Sidro Moltó, Vicente
  
7558007 Desconegut
Diari Oficial de la Generalitat Valenciana


Sumari del DOGV 3974, del 05-04-2001 (2001/2957)

Ressenya de l'Acord de la Comissió Territorial d'Urbanisme de Castelló de data 30 de gener de 2001, pel qual s'aprova definitivament l'homologació i el Pla Parcial del sector 2 industrial del municipi d'Alquerías del Niño Perdido.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3974

Data del DOGV
:   05-04-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/2957


Data del document
:   30-03-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Alqueries, les
    * pla d'urbanisme

Ressenya de l'Acord de la Comissió Territorial d'Urbanisme de Castelló de data 30 de gener de 2001, pel qual s'aprova definitivament l'homologació i el Pla Parcial del sector 2 industrial del municipi d'Alquerías del Niño Perdido. [2001/2957]
  
D'acord amb l'article 59.4.B de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2.394, de 24 de novembre de 1994), es publica la ressenya de la Resolució de la Comissió Territorial d'Urbanisme de Castelló de 30 de gener de 2001, publicada amb les normes urbanístiques aprovades en el Butlletí Oficial de la Província de Castelló número 29, del dia 8 de març de 2001.
  
- Expedient 2000/0104. Aprovació definitiva de l'homologació i el Pla Parcial del sector 2 industrial del municipi d'Alquerías del Niño Perdido.
Diari Oficial de la Generalitat Valenciana


Sumari del DOGV 4033, del 02-07-2001 (2001/5824)

Notificació de la resolució de caducitat.
-----------------------------------------

### Dades del document

Número de DOGV
:   4033

Data del DOGV
:   02-07-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/5824


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la resolució de caducitat. [2001/X5824]
  
De conformitat amb el que estableix l'article 59 de la Llei de Règim Jurídic de les Administracions Públiques i del Procediment Administratiu Comú, es procedeix a la notificació de resolució de caducitat al senyor Ricardo Rafael Ibáñez Navarro, atés que no s'ha pogut realitzar en el seu domicili.
  
Vista la sol·licitud de subvenció personal per a l'adquisició d'un habitatge de protecció oficial, presentada en aquest Servei Territorial el 28 de desembre de 1988, pel senyor Ricardo Rafael Ibáñez Navarro, en qualitat d'interessat, es desprenen els següents:
  
Antecedents de fet
  
Primer. Amb data 28 de febrer de 1992 li va ser notificat un requeriment perquè aportara al seu expedient determinada documentació preceptiva, per a la qual cosa se li va concedir un termini de quinze dies naturals.
  
Segon. Transcorregut el termini indicat, no consta que haja sigut presentada la documentació sol·licitada.
  
Fonaments de dret
  
Primer. És competent per a resoldre el cap del Servei Territorial, en virtut de l'article 37 del Decret 85/1999, de 30 de juliol, del Govern Valencià.
  
Segon. L'article 71.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la nova redacció que dóna la Llei 4/1999, de 13 de gener, estableix que es considerarà que ha desistit de la seua petició a l'interessat en el cas que ell mateix no esmene o aporte els documents preceptius sol·licitats.
  
Vista la Llei 30/1992, de RJAP i PAC, i la resta de legislació concordant de general i pertinent aplicació, resolc:
  
L'arxivament de la sol·licitud, per falta de presentació dels documents preceptius.
  
Contra la present resolució, que no posa fi a la via administrativa, podrà interposar un recurs d'alçada davant del director general d'Arquitectura i Habitatge, en el termini d'un mes, comptador des de l'endemà de la recepció de la present comunicació, tot això de conformitat amb el que estableix l'article 114 i 115 de l'esmentada Llei 30/1992, de RJAP i PAC, en la nova redacció que dóna la Llei 4/1999, de 13 de gener.
Diari Oficial de la Generalitat Valenciana


Sumari del DOGV 3975, del 06-04-2001 (2001/3128)

Correcció d'errades de l'anunci concurs número PL02/2001. Impressió i distribució dels protocols d'exàmens de les proves de la Junta Qualificadora de Coneixements de Valencià. Convocatòria de l'any 2001.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3975

Data del DOGV
:   06-04-2001

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2001/3128


Data del document
:   06-04-2001

Organisme emissor
:   Conselleria de Cultura i Educació

Tipus de document
:   Correcció d'errades

Correcció d'errades

 Descriptors 

:   * contracte de serveis

Correcció d'errades de l'anunci concurs número PL02/2001. Impressió i distribució dels protocols d'exàmens de les proves de la Junta Qualificadora de Coneixements de Valencià. Convocatòria de l'any 2001. [2001/X3128]
  
En el Diari Oficial de la Generalitat Valenciana núm. 3.970, del 30 de març de 2001, s'ha publicat l'anunci del concurs número PL02/2001. Impressió i distribució dels protocols d'exàmens de les proves de la Junta Qualificadora. Convocatòria de l'any 2001, on s'ha observat una errada, que procedim a corregir.
Diari Oficial de la Generalitat Valenciana


Sumari del DOGV 4118, del 31-10-2001 (2001/10223)

DECRET 170/2001, de 30 d'octubre, del Govern Valencià, pel qual nomena la senyora María Amparo Flores Sarrión directora general de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4118

Data del DOGV
:   31-10-2001

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2001/10463


Data del document
:   30-10-2001

Organisme emissor
:   Conselleria de Sanitat

Tipus de document
:   Decret

Anàlisi jurídica

 Descriptors 

:   * Conselleria de Sanitat

DECRET 170/2001, de 30 d'octubre, del Govern Valencià, pel qual nomena la senyora María Amparo Flores Sarrión directora general de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat. [2001/10482]
  
Segons que disposen els articles 21.a), 35.b) i 40 de la Llei de la Generalitat Valenciana 5/1983, de 30 de desembre, el Govern Valencià, i a proposta del conseller de Sanitat, en la reunió del dia 30 d'octubre de 2001, acorda nomenar directora general de l'Agència per a la Qualitat, l'Avaluació i la Modernització dels Serveis Assistencials la senyora María Amparo Flores Sarrión.
  
Aquest decret tindrà efectes el mateix dia de la publicació al Diari Oficial de la Generalitat Valenciana.
  
València, 30 d'octubre de 2001
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Sanitat,
Diari Oficial de la Generalitat Valenciana


Sumari del DOGV 4111, del 22-10-2001 (2001/9966)

Notificació en extracte al senyor Francisco Bernabé Miralles de la resolució dictada en l'expedient número 420/2000.
--------------------------------------------------------------------------------------------------------------------

### Dades del document

Número de DOGV
:   4111

Data del DOGV
:   22-10-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/9966


Organisme emissor
:   Conselleria de Benestar Social

Tipus de document
:   Anunci

Notificació en extracte al senyor Francisco Bernabé Miralles de la resolució dictada en l'expedient número 420/2000. [2001/Q9966]
  
Per no haver-se pogut practicar la notificació personal a l'interessat, de l'acte administratiu que a continuació es relaciona, es procedeix a la publicació d'un extracte d'aquest en el Diari Oficial de la Generalitat Valenciana, d'acord amb l'article 59.4 de la Llei 30/1992, de 26 de novembre, de Règim Jurídic de les administracions Públiques i del Procediment Administratiu Comú, en relació amb l'article 61 del mateix text legal.
  
Perquè els interessats puguen tenir coneixement íntegre de l'acte i quede constància de tal coneixement, podran comparéixer en el termini de 10 dies, des de la publicació d'aquest anunci en el Diari Oficial de la Generalitat Valenciana, en la seu de la Direcció Territorial de Benestar Social, Secció de Menors, sítia al carrer de Fernando Madroñal, 52, d'Alacant, de 10.00 a 14.00 hores.
  
- Expedient número: 420/2000.
  
- Interessat: Francisco Bernabé Miralles.
  
- Últim domicili conegut: carrer d'Emilio Tárrega, 49, de Torrevieja, (Alacant).
  
- Resolucions de la Direcció Territorial de Benestar Social d'Alacant, de data 27 de juliol de 2001 i 10 d'agost de 2001, en les quals s'adopten els acords:
  
· Resolució d'autorització d'estada temporal amb família educadora des del 30 de juliol de 2001 fins al 15 de setembre de 2001, i
  
· Resolució de cessament d'estada temporal del menor F.Z.T.T.
  
Contra aquesta resolució, els interessats podran interposar recurs davant l'ordre jurisdiccional civil, d'acord amb l'establit en la Llei d'Enjudiciament Civil i segons el que disposa la disposició addicional primera de la Llei Orgànica 1/1996, de 15 de gener, de Protecció Jurídica del Menor.
Diari Oficial de la Generalitat Valenciana


Sumari del DOGV 3977, del 10-04-2001 (2001/2597)

RESOLUCIÓ de 8 de març de 2001, del conseller de Justícia y Administracions Públiques, per la qual s'aprova l'escut de l'Ajuntament de Traiguera (Castelló).
------------------------------------------------------------------------------------------------------------------------------------------------------------

### Dades del document

Número de DOGV
:   3977

Data del DOGV
:   10-04-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/2597


Data del document
:   08-03-2001

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * Traiguera
    * bandera
    * administració local
    * heràldica
    * municipi

RESOLUCIÓ de 8 de març de 2001, del conseller de Justícia y Administracions Públiques, per la qual s'aprova l'escut de l'Ajuntament de Traiguera (Castelló). [2001/2597]
  
L'Ajuntament de Traiguera ha estimat convenient adoptar escut perquè el represente i simbolitze. Per això, d'acord amb les facultats que li confereixen les disposicions legals en vigor, va elevar per a la seua aprovació la corresponent proposta, prèvia memòria i estudi heràldic.
  
El procediment es va tramitar d'acord amb les normes establides en el Decret 116/1994, de 21 de juny, del Govern Valencià, pel qual es regulen els símbols, tractaments i honors de les entitats locals de la Comunitat Valenciana.
  
El Consell Tècnic d'Heràldica va emetre dictamen favorable.
  
Per aquests motius, i fent ús de les facultats que em confereix la legislació abans citada, resolc:
  
Aprovar l'escut adoptat per l'Ajuntament de Traiguera que quedarà organitzat de la següent manera:
  
«Escut quadrilong de punta redona.
  
En camp de gules, d'or, una ?traiga?.
  
Al timbre, corona reial oberta.»
  
Contra aquesta resolució que posa fi a la via administrativa els interessats podran interposar, potestativament, recurs de reposició davant el mateix òrgan que ha dictat l'acte, en el termini d'un mes comptador des de l'endemà de la seua notificació o publicació, si és el cas, en el Diari Oficial de la Generalitat Valenciana, o bé recurs contenciós-administratiu davant la Sala del Contenciós-Administratiu del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua notificació o publicació, si és el cas, en el Diari Oficial de la Generalitat Valenciana. Tot això d'acord amb el que disposen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa-Administrativa, sense perjudici que els interessats utilitzen qualsevol altra via que consideren oportuna.
  
València, 8 de març de 2001.- El conseller de Justícia i Administracions Públiques: Carlos González Cepeda.